Taka-Karpatia

**Taka-Karpatia** eli **Transkarpatia** ()  on hallinnollinen alue Ukrainassa. Aluetta on historian saatossa kutsuttu useilla muillakin nimillä, kuten **Karpatian Rus** (), *Unkarin Rus* (), *Ala-Karpatian Rus* () tai **Karpatian Ukraina** ( ja ,  ja ). Alueen pääkaupunki on Užhorod. Alueen pinta-ala on 12&nbsp;777 km².

## Väestö

Taka-Karpatian väkiluvuksi arvioitiin vuoden 2021 alussa 1&nbsp;250&nbsp;129 (2013: 1&nbsp;254&nbsp;393). Väestöstä vain 37,2 prosenttia asui kaupungeissa, selvä enemmistö (62,8&nbsp;%) maaseudulla.

Vuoden 2001 väestönlaskennan mukaan alueen väestöstä oli ukrainalaisia 80,5&nbsp;%, unkarilaisia 12,1 %, romanialaisia 2,6 %, venäläisiä 2,5 % ja romaneja 1,1 %. Muut etniset ryhmät edustivat kukin kooltaan alle 0,5 % suuruista osaa väestöstä. Unkarilaisten ja venäläisten osuus väestöstä oli vuonna 2001 pienentynyt aiempaan, vuoden 1989 väestönlaskentaan verrattuna.

### Suurimmat kaupungit
Taka-Karpatian suurimmat, yli 20&nbsp;000 asukkaan kaupungit olivat vuoden 2021 alun väestöarvion mukaan: Užhorod (115&nbsp;542 as.), Mukatševo (85&nbsp;903 as.), H’ust (28&nbsp;206 as.), Vynohradiv (25&nbsp;442 as.) ja Berehove (23&nbsp;485 as.).

## Hallinnollinen jako
### Hallinnollinen jako vuodesta 2020
Ukrainan korkein neuvosto päätti heinäkuussa 2020 osana maan aluehallinnon uudistusta Taka-Karpatian aluehallinnon toista tasoa edustavien piirien uudeksi lukumääräksi kuusi. Esimerkiksi kaupunkipiirit siirrettiin uudistuksessa osaksi piirejä, ja muitakin piirejä yhdistettiin.
Piirien perustiedot löytyvät oheisesta taulukosta. Huomaa, että samannimisiä piirejä oli olemassa jo ennen kesän 2020 alueuudistusta, mutta tyypillisesti ne olivat tuolloin pienempialaisia.

Paikallistasolla asutus keskittyy 11 kaupunkiin, 19 kaupunkityyppiseen asutusalueeseen ja 578 kylään (2021).

### Hallinnollinen jako ennen vuotta 2020
Taka-Karpatia oli ennen Ukrainan kesän 2020 hallinnollista uudistusta jaettu aluehallinnon toisella tasolla 13 piiriin ja viiteen alueellisesti merkittävään kaupunkiin. Yhteensä kaupunkeja oli vuoden 2014 alussa 11, kaupunkityyppisiä taajamia 19 ja kyliä 579.
;Piirit:

*Berehoven piiri
*H’ustin piiri
*Iršavan piiri
*Mižhirjan piiri
*Mukatševon piiri
*Peretšynin piiri
*Rah’ivin piiri

*Svaljavan piiri
*Tjatšivin piiri
*Užhorodin piiri
*Velykyi Bereznyin piiri
*Volovetsin piiri
*Vynohradivin piiri

;Kaupungit tai kaupunkipiirikunnat
*Berehove ()
*H’ust
*Mukatševo
*Tšop ()
*Užhorod

## Historiaa
Alueen historiallinen nimi on **Karpatorutenia** tai Karpatian Rus (ja ,  ja  ja ). Alue kuului vuosisatoja Unkariin (ja 1500-luvulta lähtien sen osana Habsburgien valtakuntaan), kunnes se ensimmäisen maailmansodan jälkeen liitettiin vasta itsenäistyneeseen Tšekkoslovakiaan. Toisen maailmansodan yhteydessä Unkari valtasi juuri itsenäistyneen Karpato-Ukrainan tasavallan, mutta sodan lopussa Neuvostoliitto liitti sen itseensä osaksi Ukrainan sosialistista neuvostotasavaltaa.


Image:West ukraine.png|Länsi-Ukrainan kansantasavallan vuonna 1918 vaatimat alueet.
Image:Czechoslovakia01.png|Tšekkoslovakian neljä osaa vuosina 1928–1938: Böömi, Määri-Sleesia, Slovakia ja Taka-Karpatia.
Image:Subcarpathia Carpatho-Ukraine.svg|Karpato-Ukrainan tasavalta.


## Katso myös
*Rutenia

## Lähteet

## Aiheesta muualla